Diari Oficial de la Generalitat Valenciana


Sumari del DOGV 6766, del 03-05-2012 (2012/3757)

Notificació de la sentència dictada en el juí verbal número 1867/2010.
----------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3757


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí verbal número 1867/2010. [2012/3757]  
Juí verbal 001867/2010-H  
  
De: Banco Santander, SA.  
Procuradora: Elia Peña Chordá.  
Contra: Gheorghe Bogdan Dumitrache.  
Procurador/a: -  
En este procediment verbal 1867/2010, seguit a instàncies de Banco Santander, SA, contra Gheorghe Bogdan Dumitrache, s'ha dictat la sentència que, literalment, diu el següent:  
«Sentència número 238/2011  
Castelló de la Plana, 15 de novembre de 2011  
M. Teresa Vicedo Segura, magistrada del Jutjat de Primera Instància número 3 de Castelló de la Plana i partit, he vist les actuacions de juí verbal registrades amb el número 1867/2010, seguides a instàncies de la procuradora Elia Peña Chordá, en nom i representació de Banco Santander, SA, amb l'assistència lletrada de Mª Dolores Monsonís Chordá, contra Gheorghe Bogdan Dumitrache, en què reclama la quantitat de 2.277,55 euros, interessos i costes.  
Antecedents de fet  
Primer. Per torn de repartiment, va correspondre a este Jutjat la demanda de juí verbal, interposada per la procuradora senyora Peña Chordá, en nom i representació de Banco Santander, SA, amb l'assistència lletrada de M.ª Dolores Monsonís Chordá, contra Gheorghe Bogdan Dumitrache, en què reclamava la quantitat de 2.277,55 euros, interessos i costes.  
Pel Decret de 9 de novembre de 2011, es va admetre a tràmit la demanda i es van convocar les parts per a la celebració de la vista el dia 15 de novembre de 2011.  
Segon. A la celebració de la vista va comparéixer la part actora, sense que hi compareguera la part demandada, malgrat haver-se-li traslladat la demanda i la citació per a juí a través d'edictes, de conformitat amb el que establixen els articles 156.4 i 164 de la Llei d'Enjudiciament Civil. El demandat va ser declarat en situació de rebel·lia processal, de conformitat amb l'article 442.2 de la Llei d'Enjudiciament Civil.  
  
La part actora es va ratificar en la seua demanda i va sol·licitar com a prova la documental i l'interrogatori de part. Després d'admetre's la prova proposada, les actuacions van quedar vistes per a sentència.  
  
Fonaments de dret  
Primer. La part actora ha formulat una acció de reclamació de la quantitat de 2.277,55 euros, corresponent a l'import de capital vençut, capital no vençut i interessos, més els interessos legals i les costes.  
Per la seua banda, el demandat no s'ha personat en el procediment i ha sigut declarat en situació de rebel·lia processal. Respecte d'això, cal assenyalar que en l'ordenament jurídic espanyol la declaració de rebel·lia no comporta per si un assentiment del demandat a la pretensió que s'exercix contra ell, i per tant continua pesant sobre el demandant la càrrega de la prova si desitja aconseguir l'èxit de la seua acció. En este sentit, l'article 496.2 de la Llei d'Enjudiciament Civil disposa que "la declaració de rebel·lia no serà considerada com a assentiment ni com a admissió dels fets de la demanda, llevat dels casos en què la llei dispose expressament el contrari".  
Segon. Així doncs, la valoració de la prova documental practicada, en relació amb les al·legacions de la part actora, evidencia la concurrència de tots i cada un dels fets constitutius de la pretensió exercida per la demandant:   
1) Que en data 20 de juny de 2008, les parts en litigi van subscriure una pòlissa de préstec personal i targeta de crèdit (document núm. 2 dels aportats amb la demanda).   
2) Que la prestatària demandada va rebre en efectiu la quantitat de 3.133,15, i va incomplir amb la seua obligació de pagament des del 20 d'abril de 2009.   
3) La pòlissa va ser resolta per l'actora anticipadament a causa de l'incompliment del deutor de l'obligació de pagar les amortitzacions de capital i interessos, de conformitat amb el que preveu la condició general sexta.   
4) En data 1 d'octubre de 2009, la quantitat que el demandat devia ascendia a 2.277,55 euros, corresponent 1.293,11 euros al capital pendent de reembossar, 920,40 euros per quotes impagades, 57,72 euros als interessos de demora i 6,32 euros als interessos ordinaris (document núm. 3 dels de la demanda).   
5) Tant el venciment anticipat de la pòlissa com l'import del saldo deutor, van ser comunicats al demandat, a qui se li va reclamar extrajudicialment el pagament de les quantitats degudes de manera infructuosa (documents núm. 4 i 4 bis).  
Per tant, la prova practicada -documental no impugnada, raó per la qual ha de donar-se per certa i acreditativa dels fets constitutius de la demanda de l'actora i del reconeixement de fets del demandat segons l'article 304 LEC- permet concloure, tant l'existència de la relació contractual que vinculava les parts, com el compliment de l'actora de la seua obligació de lliurar el capital i l'incompliment per part de la demandada de l'obligació de pagar les amortitzacions de capital i interessos una vegada arribat el seu venciment. En conseqüència, pertoca estimar íntegrament la demanda interposada per la representació processal de Banco Santander, SA, i condemnar Gheorghe Bogdan Dumitrache a pagar la quantitat de 2.277,55 euros, més els interessos de demora pactats des de l'1 d'octubre de 2009 fins al pagament total del principal reclamat.  
Tercer. En virtut de l'article 394.1 de la Llei d'Enjudiciament Civil, correspon condemnar la part demandada a pagar les costes que s'hagen pogut causar en esta instància.  
Vistos els preceptes legals esmentats i tots els altres que hi són aplicables de manera general i pertinent,  
Dispose  
Estime la demanda interposada per la procuradora Elia Peña Chordá, en nom i representació de Banco Santander, SA, amb l'assistència lletrada de Mª Dolores Monsonís Chordá, contra Gheorghe Bogdan Dumitrache, i condemne el senyor Bogdan Dumitrache a pagar a l'actora la quantitat de 2.277,55 euros, més els interessos de demora pactats d'esta quantitat des de l'1 d'octubre de 2009 fins al pagament total del principal reclamat, així com a pagar les costes que s'hagen pogut causar en esta instància.  
Notifiqueu a les parts esta sentència, fent-los saber que no és ferma i que pot interposar-s'hi un recurs d'apel·lació que, si pertoca, caldrà presentar davant d'este mateix Jutjat, per a l'Audiència Provincial, dins del termini de cinc dies següents a aquell en què es notifique esta resolució. Per a interposar el recurs esmentat caldrà depositar en el compte d'este Jutjat la quantitat de 50 euros tal com disposa la disposició addicional 15a de la Llei Orgànica 1/2009, de 3 de novembre.  
  
Porteu l'original al llibre de sentències i expediu-ne una testimoniança perquè s' incorpore a les actuacions.  
Esta és la meua sentència, que pronuncie i firme, Mª Teresa Vicedo Segura, magistrada del Jutjat de Primera Instància número 3 de Castelló de la Plana i partit».  
  
I atés que el demandat, Gheorghe Bogdan Dumitrache, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 24 de febrer de 2012.- La secretària judicial: Neus Sabater Ventura.